Title: A Jobbik Magyarországért Mozgalom kispesti polgármester-jelöltjeként tisztelettel köszöntöm Önöket
Author: vzoli

A Jobbik Magyarországért Mozgalom kispesti polgármester-jelöltjeként tisztelettel köszöntöm Önöket!

Kedves Kispestiek!

Programunk elkészítése közben - minket Jobbikos polgármester- és önkormányzati képviselőjelölteket - NEM a választási győzelem mindenáron történő kiharcolásának, vagy az ígéretek túllicitálásának a kényszere vezetett.
Sokkal inkább az, hogy nyitott szemmel közlekedve olyan példák lebegnek a szemünk előtt, ahol már létre jöttek olyan közösségek, akik nem az egyéni érdekeiket helyezték előtérbe, hanem a tenni akarást és azt a vágyat, amely egy élhetőbb és büszkeségre okot adó kerület álmait fogalmazza meg.

A választási kampány alatt sokan azzal vádolnak, hogy nincs sem megfelelő szakmai képzettségünk, sem pedig elegendő politikai felkészültségünk arra, hogy az önkormányzatokban helyet foglaljunk.Ennek a vádnak csak részben, de  igazat
tudnánk adni,de nézzünk Kedves Választópolgárok kicsit a múltba. Az eddig eltelt időszakokban csupa-csupa SZAKÉRTŐ (?) ült mind az éppen regnáló kormány, mind az önkormányzatok vezetésében,és mi az, amit igazán hiányoltunk …… ?
Azt, hogy soha nem történt semmi változás! Mindig maradt minden a régiben, adták a "szaktanácsokat",és tönkre ment miatta az ország.
Vallom, hogy mi ennél sokkal jobb tanácsokat tudunk adni, akkor is, ha nincs semmilyen tapasztalatunk.  
Tapasztalom, hogy milyenek a kispesti hétköznapok, hol lenne szükség változtatásra, milyen értékekre kell vigyáznunk, miben segíthetünk egymásnak. Ennek a gondolatnak a jegyében a következő lépéseket javasolom:

Szociális segélyt, csak közmunkáért!

Azt látjuk nap mint nap, hogy a kerületünk lassan nem látszik ki a koszból,
közben a segélyekért állnak naphosszat sorba a posta előtt a munkanélküliek.
Ha munkát adunk ezeknek az embereknek, akkor a kifizetés részükre az nem segély, hanem adózott jövedelem lesz!
Ez mindenképpen javítja az emberek közérzetét, életkedvét adja vissza, azt érzi,
hogy szükség van rá, és munkájára!

Közbiztonság

- Rossz a közbiztonság. A jobbik közismerten rendpárti, így a közbiztonság kiemelt figyelmet érdemel.
- Az elmúlt években az önkrományazat megsértette az állampolgárok alkotmányos jogait bizonyos területeken.

- Nem utolsó sorban Kispesten él a legtöbb bűnöző és ezt a felsorolást még Önök tovább tudnák folytatni.

A közbiztonság megerősítése  érdekében a kamerás  térfigyelő  rendszert továbbépítjük, megteremtjük a feltételét annak, hogy a rendőrségen  24  órás  videó  megfigyelés legyen, ez bizonyíték  értékű  lehet  a kerületünkbe nem becsületes szándékkal érkezőkkel szemben, és visszatartó ereje lehet a kerületi bűnmegelőzésben is. Sokkal olcsóbb a megelőzés, mint az utólagos nyomozás költsége, az emberéletről nem is beszélve, amelynél nincs drágább. A magántulajdon védelme elsőrendű feladatunk lesz, hiszen ez a jogállamiság egyik alappillére.
A polgárőrség, - ha már van - rendszeresen járőrözzön főleg éjszaka, 3-4 fős csoportokban egész Kispest területén. Állítólag jelenleg is ezt csinálja, csak éppen nem érzi, és nem is látja ezt a lakosság.

Megszüntetjük és szankcionáljuk az utcai alkoholfogyasztást, kiterjesztve a felügyeleti rendszert a 18 év alatti gyermekekre is, hogy ne tudjanak ennyire könnyen alkoholhoz és cigarettához jutni.

- Óvodából pszicho-centrumot akar létesíteni az önkormányzat. Ezt meg fogjuk akadályozni.

- Az itt lakók érdekeit nem megfelelően, vagy egyáltalán nem képviselik
(pld. Kö-Ki center építése, M5-ös autópálya zajvédőfala, Határút közlekedése, Méta utcai övezeti besorolás, Ady Endre út állapota stb.)

- Lokálpatrióta szellemben képviselni a helyi vállakozók érdekeit, ezzel kerületünk munkavállalóinak is szebb jövőt kínálva.

Kommunikáció és tájékoztatás
 
A Kispest TV visszavétele a szocialista haveri körtől, és rendszeresen:

- élőben közvetíti az Önkormányzati Képviselő-testület munkáját,

- tájékoztatást ad a Kispestet érintő ügyekről és eseményekről,

- informál a művelődési és sport programokról,

- a kispesti vállalkozásoknak  kedvezményes  képújság  hirdetési  lehetőséget   nyújt.

Minden  pártnak biztosítunk  iroda  lehetőséget, mert véleményünk szerint nem csak az önkormányzati pozícióban  levő pártoknak kell megadni a lehetőséget,
hanem az ellenzékben lévőknek is, hogy működésüket tisztességes és méltó módon tudják elvégezni. Ez elengedhetetlenül fontos felügyeleti szerepük gyakorlásában.  

Sokkal több odafigyelést érdemelnek a kerület idős polgárai. Ne csak a választások alkalmával vadásszanak a szavazataikra, soha be nem tartott ígéretekkel. Minden kerületi idős ember tapasztalni, és érezni fogja jelenlétünket az önkormányzatban! Megéri ránk szavazni,higyjék el, mi nem csak a szavak emberei vagyunk.

Segíteni kell a fiatalok lakáshoz jutását, amelyek nem elveszik a jövőnket, hanem elhozzák a szebb jövőt. Ma kilátástalan helyzetben vannak a családot alapítani kívánó fiatalok. Ők a jövőnk zálogai, segítenünk kell őket!
Nem csupán nemzetünk megmaradása, de gazdaságunk működőképessége szempontjából is életbevágó a népességfogyás megállítása. A fenyegető demográfiai katasztrófát az etnikai arányok eltolódása is súlyosbítja. Mivel a nemzet tartópillérei a tisztességes, dolgos, többgyermekes családok, támogatásuk kiemelt stratégiai cél.

Ne csak olyanok kerüljenek kispest pénztárcájának közelébe, akik talán vagyonukat gyarapítják, vagy akár saját és holdudvaruk érdekeit tarják szem előtt, hanem olyanok, akik mindannyiunk közösségbe vetett hitét, elképzeléseit valósítják meg.
Önzetlenül, Tisztességgel, Tisztelettel a Nyugodt és Békés Kispestért, a Szebb Jövőért!

Lázár Tamás a Jobbik kispesti polgármester-jelölt